Oslofjord-tunnel åpner for alle store kjøretøy
Siden brannen 23. juni i fjor har kjøretøy over 7,5 tonn ikke hatt anledning til å bruke denne forbindelsen under Oslofjorden ved Drøbak. I året som er gått er det bygget 25 evakueringsrom og i tillegg innført andre sikkerhetstiltak slik at sikkerhetsnivået nå er vesentlig høyere enn tidligere. Det er innført streng hastighetsbegrensning i tunnelen sammen med fartshumper i innkjøringsområdene. I tillegg er all forbikjøring forbudt i den smale tunnelen som har trafikk i begge retninger og ingen midtdelere.
Statens vegvesen åpner Oslofjordtunnelen for alle store kjøretøy fredag klokken 6.